3 ӨНДІРІС КЕЗЕҢІНІҢ АУДИТІ

Өндіріс үдерісі – кәсіпорынның шаруашылық қызметінің негізгісі, яғни өндіріске кеткен шығындардың есебі мен аудиті – бухгалтерлік  және аудиторлық тексерудің жауапты бөлігі. Оны  тексеру қиын және күрделі. Бұл кезеңнің ішіндегі өзара арақатынастардың реті 2-нші суретте берілген.
Шығындарды калькуляциялау келесі кезеңдерді тексеруді талап етеді:
а) қоймалық жерге қол жеткізуді шектейтін физикалық қорғау;
ә) тауарлық материалдық қорлар қозғалысының есебі үшін алдын ала номерленген құжаттарды қолдану;
б) тауарлық материалдық қорлардың ағымдағы шотының бас картотекасын тәуелсіз тұлғалардың жүргізуі;
в) құнның барабар есебін енгізу.
Өндіріске материалдарды шығару, еңбекақы төлеу бойынша шығыстар, еңбекақыдан әлеуметтік салыққа шегерімдер, үстеме шығыстар өзгермелі шығындар түрінде негізгі өндіріс шотына жатқызылды және шығындардың қалған бөлігі тұрақты шығындар түріндегі шығыстар шотында  жүргізіледі. Есепті кезеңнің соңында негізгі өндіріс шоттары (дебет 8110) дайын өнімнің өзіндік құнына жатқызылып (дебет 1320), кезең шығыстары (дебет 7210,7110) 5610 қорытынды пайда (қорытынды залал) шотымен жабылады.
Бұл өзара байланыстың әрбір кезеңі кәсіпорынның есеп саясатындағы  қабылданған ережемен тексеріліп отырады.
ТМҚ-ны түгендеу мен оның қорытындысын талдау, заттарды сатып алу,өнімді өндіру мен өткізу циклдері функционалдық аудит  кезінде жеке дара болып табылады. Түгендеуді өткізу үшін құрамы кәсіпорын басшысының бұйрығымен бекітілетін түгендеу жұмыс комиссиясы құрылады. Түгендеу басталмас  бұрын қойма меңгерушісінен бухгалтерияға материалдық құндылықтардың кірісі мен шығысына арналған барлық құжаттар тапсырылғаны туралы қолхат алынады. Бір материалдарға жауапты адамның қорларды әр түрлі оқшауланған бөлмелерде сақтағандығы сақталу  орындары бойынша дәйектілікпен түгенделеді. Қорлардың бар жоғы тексерілген соң бөлмеге кіру пломбыланады және комиссия басқа бөлмеге жұмыс істеу үшін көшеді.

Шикізат              1300 шот  
	
	Аяқталмаған 	        Аяқталмаған 
	өндіріс   1340                    өндіріс 8110 шот

	
	сатылған тауарлардың 
	бағасы 7010 шот



	қаржы нәтижесі 5610
	шотында көрсетілген



Еңбекақы             3350 шот

Өндірістік үстеме 
шығындар                         8410 шот

Сурет 2 – Өндіріс кезеңі

Шығындарды калькуляциялау жүйесін аудиторлық тексеру кезінде аудитор келесі төрт аспектіге көңіл бөлуі тиіс:
а) тыйым салынған қойманы сақтуға жауапты тұлғамен бірге физикалық бақылау тексеру;
ә) тауырлық материалдық құндылықтарды берудегі құжаттар мен есептер;
б) тауарлық материалдық құндылықтардың ағымдағы есебі;
в) өнім данасының өзіндік құнының есебі.
Өндіріс кезеңінің бухгалтерлік есепшоттарының өзара байланысы мен жүйесі 3-ші суретте берілген.
Қоймадағы материалдық құндылықтардың нақты бар болуын оларды міндетті түрде қайта есептеу,қайта таразылау және өлшеу жолымен тексереді. Тауарлық материалдық қорларды түгендеу  нәтижелерін түгендеу тізімдемесіне жеке әрбір атау бойынша кіргізеді. Тізімдеме бір дана болып жасалады. Есепте ескерілмеген  материалдық құндылықтар айқындалғанда комиссия оларды тізімдемеге кіргізуге тиіс. Түгендеу біткен соң тізімдеме салыстырмалы ведомость жасалу үшін бухгалтерияға беріледі. Түгендеу қорытындылары шешім шығаратын түгендеу комиссиясы мәжілісінде қаралады.

Сурет 3 – Өндіріс кезеңіндегі бухгалтерлік есепшоттардың өзара байланысы мен жүйесі

Кәсіпорын қорларының сақталуын қамтамасыз ету мәселелеріне қарағанда, өндіріс және қоймалардағы ескерілмеген шикізат пен материалдардың артық  шығуы негізінде, сондай-ақ бұрын пайда болған жасыру, оның ішінде тауарсыз құжаттар бойынша шикізаттар мен материалдарды кіріске алумен байланысты туындаған кем шығуларды жасыру, оларды заттай алуды, олардан ескерілмеген өнімді өндіру мақсатымен жасалатынын назарда ұстау керек. Шикізаттар мен материалдардың артық шығуы кәсіпорында бұл құндылықтардың әр түрлі сатыдағы қозғалысында: қабылданған, сақталғанда, қоймадан цехқа беруде, өндіріске есептен шығаруда және т.б. пайда болуы мүмкін.
Ескерілмеген шикізат пен материалдардың артығын жасау мен иелену тәсілдерінің келтірілген тізбесі көптеген өндіріс кәсіпорындарында аудит өткізу іс тәжірибесінде жиі кездеседі.

